Հիմնադրամի աշխատակից և Saroyan House նախագծի անմիջական մասնակից Վանիկ Չալոյանը «Ազատության» հետ զրույցում ասաց․ - «Շատ անմխիթար վիճակում էր: Աշխատանքներ են տարվել, որպեսզի վերականգնվի, ու վերականգնվի ավելի շատ ինովացիոն ձևերով: Այնպես, որ մարդիկ փորձեն Սարոյանի հոլոգրաֆիկ նշանի միջոցով շփվել իր հետ և տեսնել Սարոյանին իր բնականոն, առօրյա կենսաձևի մեջ: որոշակի բաներ կարողացել ենք ձեռք բերել․ Սարոյանի մտերիմները, հարազատները, ընկերները, իրեն ճանաչողները ինչ-որ բանով փորձել են մեզ օգնել՝ սկսած իր լուսանկարներից, վերջացրած իր իրերով: Ֆրեզնոյի դահլիճում՝ State Hall-ում տեղի է ունենալու բացման հանդիսավոր արարողությունը, քանի որ տունը գտնվում է բնակելի թաղամասում, և այնտեղ արգելված են զանգվածային միջոցառումները: Այսօր Ֆրեզնոյի քաղաքապետարանը օգոստոսի 31-ը Ֆրեզնոյում հռչակել է սարոյանական օր: